SENA คิกออฟ 2 คอนโด “เสนาคิทท์-เฟล็กซี่” มูลค่า 1.50 พันลบ. หวังดันยอดขาย Q2 พุ่ง
SENA คิกออฟ 2 คอนโดใหม่ "เสนาคิทท์-เฟล็กซี่" มูลค่า 1.50 พันลบ. เพื่อขยายฐานลูกค้าเซ็กเมนต์ใหม่และตอบโจทย์ความต้องการ หวังดันยอดขายไตรมาส 2 พุ่ง 
SENA คิกออฟ 2 คอนโดใหม่ "เสนาคิทท์-เฟล็กซี่" มูลค่า 1.50 พันลบ. เพื่อขยายฐานลูกค้าเซ็กเมนต์ใหม่และตอบโจทย์ความต้องการ หวังดันยอดขายไตรมาส 2 พุ่ง
8 มิ.ย. 2565

นางสาวเกษรา ธัญลักษณ์ภาคย์ กรรมการผู้จัดการ บริษัท เสนาดีเวลลอปเม้นท์ จำกัด (มหาชน) หรือ SENA เปิดเผยว่า ในช่วงไตรมาส 2/2565 บริษัทต่อยอดความสำเร็จของการพัฒนาแบรนด์ SENA KITH และ FLEXI พร้อมเดินหน้าตามแผนธุรกิจ “SENA NEXT” ด้วยการเปิดตัวโครงการใหม่ 2 โครงการ มูลค่า 1,500 กว่าล้านบาท ประกอบด้วย “เสนาคิทท์ เทพารักษ์ – บางบ่อ 2” ราคาเริ่ม  899,000 บาท และ “เฟล็กซี่ รัตนาธิเบศร์” เริ่มเพียง 1.79 ล้านบาท เพื่อขยายฐานลูกค้าเซ็กเมนต์ใหม่ให้ครอบคลุมตลาด และตอบโจทย์ความต้องการของลูกค้าทุกกลุ่ม
สำหรับโครงการแรกที่จะเริ่มเปิดขาย “เสนาคิทท์ เทพารักษ์ – บางบ่อ 2” ตั้งอยู่บนพื้นที่ 6-0-97.1 ไร่ บนทำเลโดดเด่น ติดถนนเทพารักษ์ ใกล้นิคมบางพลี ตัวอาคารเป็นคอนโดมิเนียม สูง 5 ชั้น ทั้งหมด 7 อาคาร จำนวน 378 ยูนิต แบ่งเป็นขนาด 1 ห้องนอน 25 ตารางเมตร และแบบ 1 ห้องนอนพลัส 37.5 ตารางเมตร ราคาเริ่มต้น 899,000 บาท ภายในมีสิ่งอำนวยความสะดวกครบครัน, สระว่ายน้ำ, สวนส่วนกลาง, คลับเฮ้าส์, ฟิตเนส และ Co-working เปิดให้ชมห้องตัวอย่าง 11-12 มิ.ย.นี้
ขณะที่อีกหนึ่งโครงการ “เฟล็กซี่ รัตนาธิเบศร์” อยู่ติดถนนรัตนาธิเบศร์ คอนโดมิเนียม High-Rise 36 ชั้น 1 อาคาร บนเนื้อที่ประมาณ 1-3-52 ไร่ จำนวน 474 ยูนิต มาพร้อมกับจุดเด่น Extra Function Cloud space เพดานสูง 3.6 เมตร พร้อมกับ Multifunction Space พื้นที่ที่ออกแบบได้ตามใจทั้งพื้นที่ในห้อง มีห้องพักให้เลือกหลายแบบ ตั้งแต่  แบบ 1 Bedroom Simplex, 1 Bedroom Cloud Space, 1 Bedroom KC-Out, 2 Bedroom Cloud Space, 2 Bedroom Cloud Space KC-Island ขนาดเริ่มต้น 28.50-49 ตารางเมตร เน้นกลุ่มลูกค้าวัยทำงาน First Jobber – อาชีพอิสระ Gen Y &amp; Z ราคาเริ่ม 1.79 ล้านบาท เปิดให้ชมห้องตัวอย่าง รอบ VVIP 11-12 มิ.ย.นี้